དོན་གནད་འདི་དག་ས་དེའི་འབྲོག་པ་ལ་མཚོན་ན་དེ་བས་ཀྱང་ཤིན་ཏུ་རྒྱང་ཐག་རིང་།རྡོ་སོལ་གོང་མ་སྔོག་བརྐོ་ཁུལ་བརྒྱུད་དེ་ནུབ་བྱང་དུ་ལེ་དབར་བཅུ་ཁ་ཞིག་ལ་སོང་ན།འབྲོག་མོ་མེ་ཏོག་གི་ཕྱུགས་ས་དང་སྦྲ་གུར་གངས་འདབས་ཤིག་ན་ཡོད་པ་མཐོང་ཐུབ།གཙང་སིང་སིང་གི་གངས་ཆུ་བསིལ་མ་རྩྭ་སའི་པང་བ་བརྒྱུད་དེ་ཤག་ཤག་བཞུར་གྱིན་འདུགལན་རེར་ཁད་ཉེ་སའི་འབྲོག་པ་ཚོས་མཛེས་པའི་གནས་འདི་བརྒྱུད་དེ་གངས་སྐོར་ལ་འགྲོ།འོན་ཀྱང་མེ་ཏོག་ཚང་གི་ཁྱིམ་མཚེས་ཀྱི་རྩྭ་ས་སྔོག་མགོ་བརྩམས་ཟིན་འདུགཁོ་མོས་ཟེར་ན།གཏེར་ཁུལ་ནས་ཕྱིར་སློག་པའི་ས་སྙིགས་འདྲེས་མའི་རྩྭ་ཆུ་བླངས་ན།ནད་ཀྱིས་ཐེབས་པ་བཞིན་ཟོག་ལུག་གི་ཤ་ཤེད་ཉིན་རེར་ཇེ་ཞུད་དུ་འགྲོ་ལ།ནམ་རྒྱུན་རླུང་འཚུབ་ལྡང་སྟེ་ཁ་ནང་མིག་ནང་དུ་རྡུལ་ནག་བར་མེད་འདེབས་པས།ཐ་ན་ཟོག་ལུག་མི་ཉུང་བ་ཞིག་གི་མིག་ཀྱང་ལོང་བར་འགྱུར་ལ་ས་དོང་སོགས་སུ་ལྷུང་སྟེ་ཤི་གོད་དུ་སོང་བ་ཡང་མང་དུ་འདུག་ཟེར།ཁོ་མོས་ཕྱིར་དྲན་བྱས་ན་ཉེ་བའི་ལོ་འདི་འགར་མི་སྐོར་དང་སྐོར་བྱས་ཏེ་གནས་འདིར་ཡོང་གིན་ཡོད་རུང་།ལྷོ་ཕྱོགས་གཟའ་མཇུག་གི་གསར་འགྱུར་འགོད་མཁན་ནི་ཁོ་མོར་ཁོར་ཡུག་སྲུང་སྐྱོབ་སྐོར་འདྲི་མཁན་ཐོག་མ་དེ་ཡིན་ཟེར།